CELEX: 62020TN0525
Language: lt
Date: 2020-08-14 00:00:00
Title: Byla T-525/20: 2020 m. rugpjūčio 18 d. pareikštas ieškinys byloje ITD ir Danske Fragtmænd / Komisija

2020 11 16   
            
            
               LT
            
            
               Europos Sąjungos oficialusis leidinys
            
            
               C 390/38
            
         
      2020 m. rugpjūčio 18 d. pareikštas ieškinys byloje ITD ir Danske Fragtmænd / Komisija
      
      (Byla T-525/20)
      (2020/C 390/55)
      Proceso kalba: anglų
      
         Šalys
      
      
         Ieškovės: ITD, Brancheorganisation for den danske vejgodstransport (Padborg, Danija) ir Danske Fragtmænd A/S (Åbyhøj, Danija), atstovaujamos advokatės L. Sandberg-Mørch
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. gegužės 12 d. Europos Komisijos sprendimą C(2020) 3006 final dėl valstybės pagalbos SA. 52489 (2018/FC) – Danija ir SA. 52658 (2018/FC) – Švedija (tariama valstybės pagalba PostNord Logistics);
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškovės savo ieškiniui pagrįsti nurodo vienintelį pagrindą, t. y. jos tvirtina, kad Komisija neįvykdė savo pareigos pradėti oficialią tyrimo procedūrą.
      
                  —
               
               
                  Ieškovės tvirtina, kad yra įrodymų dėl egzistuojančių rimtų sunkumų, susijusių su preliminarios tyrimo procedūros trukme ir aplinkybėmis;
               
            
                  —
               
               
                  Jos taip pat teigia, kad atsakovės atlikta analizė dėl kapitalo injekcijos yra nepakankama ir neišsami, o būtent:
                  
                              —
                           
                           
                              analizė yra nepakankama ir neišsami, nes Komisija nesirėmė teisingais, patikimais ir nuosekliais duomenimis;
                           
                        
                              —
                           
                           
                              egzistuoja rimtų sunkumų, kuriuos įrodo aplinkybė, jog Komisija suklydo maniusi, kad sprendimą suteikti kapitalo injekciją priėmė ne PostNord AB, bet PostNord Group AB;
                           
                        
                              —
                           
                           
                              egzistuoja rimtų sunkumų, kuriuos įrodo aplinkybė, jog Komisija suklydo nustačiusi, kad PostNord AB direktorių valdybos sprendimas suteikti kapitalo injekciją nėra priskirtinas Danijos ir Švedijos valstybėms.
                           
                        
            
                  —
               
               
                  Galiausiai ieškovės nurodo, kad analizė dėl Post Danmark A/S vykdyto PostNord Logistics išlaidų kryžminio subsidijavimo yra nepakankama ir neišsami.